11.7.2014 Jurnalul Oficial al Uniunii Europene L 203/91 REGULAMENTUL DE PUNERE ÎN APLICARE (UE) NR. 750/2014 AL COMISIEI din 10 iulie 2014 privind măsurile de protecție referitoare la diareea epidemică porcină în ceea ce priveşte cerințele de sănătate animală pentru introducerea în Uniune de animale din specia porcină (Text cu relevanță pentru SEE) COMISIA EUROPEANĂ, având în vedere Tratatul privind funcţionarea Uniunii Europene, având în vedere Directiva 91/496/CEE a Consiliului din 15 iulie 1991 de stabilire a principiilor privind organizarea controalelor sanitar-veterinare ale animalelor provenite din țări terțe introduse în Comunitate şi de modificare a Directi- velor 89/662/CEE, 90/425/CEE și 90/675/CEE (), în special articolul 18 alineatele (1) şi (7), întrucât: (1) Directiva 91/496/CEE prevede, printre altele, că, în cazul în care o boală sau orice alt fenomen de natură să prezinte o amenințare gravă pentru sănătatea animală sau umană apare sau se răspândeşte pe teritoriul unei țări terțe, sau în cazul în care orice alt motiv grav de sănătate animală o justifică, Comisia, acționând din proprie inițiativă sau la cererea unui stat membru, poate adopta măsuri fără întârziere, inclusiv condiții speciale aplicate animalelor provenite din toată țara sau dintr-o parte a țării terțe în cauză. (2)  Regulamentul (UE) nr. 206/2010 al Comisiei (?) stabileşte, printre altele, cerințele de certificare sanitar-veterinară pentru introducerea în Uniune a anumitor transporturi de animale vii. Acesta prevede că transporturile de ungu- late pot fi introduse în Uniune numai dacă acestea respectă anumite cerințe și dacă sunt însoțite de certificatul veterinar adecvat, elaborat în conformitate cu modelul corespunzător prezentat în partea 2 din anexa I la regula- mentul respectiv. (3) Cerinţele de sănătate animală prevăzute în modelele de certificate veterinare oferă garanții privind anumite boli ale animalelor care pot pune în pericol starea de sănătate a animalelor din Uniune. Îndeplinirea acestor cerințe este, prin urmare, esențială pentru a proteja Uniunea împotriva focarelor de boli exotice. (4) O notificare transmisă de către Statele Unite Organizaţiei Mondiale pentru Sănătatea Animalelor (OIE) (?) arată că, în America de Nord, a apărut boala noului coronavirus enteric porcin, cauzată de alfacoronavirusuri porcine emergente, inclusiv virusul diareii epidemice porcine și un nou deltacoronavirus porcin. Canada a informat Comisia cu privire la rezultatele pozitive la testele de detectare a prezenței atât pentru alfacoronavirus, cât şi pentru deltacoronavirus efectuate în exploatațiile de porcine din Canada. (5) Diareea epidemică porcină cauzată de alfacoronavirusul porcin emergent și de noul deltacoronavirus porcin poate constitui un risc pentru starea de sănătate a animalelor din Uniune. Aceasta afectează porcii, iar forma clinică este mai evidentă la purcei, în rândul cărora a cauzat procentaje ridicate de mortalitate. (6)  Prin urmare, este necesară o revizuire a cerințelor de sănătate animală pentru intrarea transporturilor de animale din specia porcină în Uniune din zonele în care boala cauzată de aceste virusuri este prezentă pentru a oferi garanțiile necesare de la exploatația de origine şi a evita introducerea în Uniune a diareei epidemice porcine cauzate de virusurile respective. (7) Din cauza necesității de a proteja sănătatea animală în Uniune şi a amenințării grave reprezentate de introducerea în Uniune de porcine vii pentru reproducție și/sau producție, Comisia ar trebui să adopte măsuri de salvgardare provizorii pentru transporturile respective de animale din țările terțe afectate enumerate în anexa I la prezentul regulament. În consecință, transporturile respective de animale ar trebui să fie însoțite de un certificat de sănătate în conformitate cu modelul prevăzut în anexa II la prezentul regulament care oferă garanții specifice în materie de diaree epidemică porcină cauzată de alfacoronavirusul porcin emergent şi de noul deltacoronavirus porcin. () JOL268,24.9.1991,p. 56. () Regulamentul (UE) nr. 206/2010 al Comisiei din 12 martie 2010 de stabilire a unor liste de țări terţe, teritorii sau părți ale acestora autori- zate să introducă în Uniunea Europeană anumite animale și carne proaspătă, precum şi a cerințelor de certificare sanitar-veterinară JOL73,20.3.2010,p.1). () http:/|wrww.oie.int/wahis_2/public/wahid.php/Reviewreport/Review?page_refer=MapFullEventReport&reportid=15133